internet vaartha 651 Views
గ్లోబల్‌ మార్కెట్లు, ముడిచమురు ధరలు మద్దతు
ముంబై : మార్కెట్లు ముందు నుంచి చవిచూస్తున్న నష్టాలనుంచి రికవరీ అయి గరిష్ట స్థాయిలో కొనుగోళ్లు జరిపాయి. యూరోపియన్‌ స్టాక్స్‌ కొంతమేర మద్దతునిచ్చాయి. వీటికితోడు నాలుగోత్రైమాసిక ఫలితాలు, అంతర్జాతీయంగా ముడిచమురు ధరలు కూడా మద్దతునిచ్చాయి. సెన్సెక్స్‌ 328పాయింట్లు పెరిగి 26,007 పాయిం ట్ల వద్ద స్థిరపడితే నిఫ్టీ సూచి 108 పాయింట్లు పెరిగి 7963 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 0.7నుంచి 0.8 శాతం పెరిగాయి. మార్కెట్లపరంగా 1567 కంపెనీ లు లాభాలు ఆర్జిస్తే 998 కంపెనీలు స్వల్పనష్టాలు చవిచూసాయి. ప్రపంచ మార్కెట్లలో ముడిచమురు ధరలు ఒకటిశాతం పెరిగాయి. బ్రెంట్‌ ముడి చమురు 45 డాలర్లుగా పలికింది. విదేశీ ఇన్వెస్టర్లు 222 కోట్ల మేర కొనుగోళ్లు జరిపారు. హెచ్డఇఎఫ్‌సి బ్యాంకు, ఇండస్‌ ఇండ్‌ బ్యాంకు, ఎస్‌బ్యాంకు, కోటక్‌ మహీంద్రబ్యాంకు, ఎస్‌బిఐ, ఐసిఐసిఐబ్యాంకులు 0.6నుంచి 3.8శాతం చొప్పున పెరిగాయి. యాక్సి స్‌బ్యాంకు 2.8శాతం పెరిగింది. హిందాల్కో సెన్సెక్స్‌లో గరిష్టలాభాలు ఆర్జించింది. ఐదుశాతం పెరిగాయి. మారుతిసుజుకి నాలుగుశాతంపెరిగింది. నికరలాభాల్లో 23శాతం పెరిగినట్లు ప్రకటించింది. కంపెనీ నికరలాభం 4571 కోట్లుగా ప్రకటించింది. ఐటిసి ముందున్న నష్టాలను పూడ్చుకోగలిగింది. రెండుశాతంపెరిగింది. పొగాకు ఉత్పత్తులపై ఎఫ్‌డిఐ పూర్తిగా నిషేధించాలన్న ప్రభుత్వ నిర్ణయం తో ఐటిసి, గాడ్‌ఫ్రే ఫిలిప్స్‌ రెండూ కూడా దిగ జారాయి. జిపి కంపెనీ 15శాతం క్షీణించింది. సన్‌ఫార్మా 0.6శాతం పెరిగింది. పిపిపి విధానంలో మధ్యప్రదేశ్‌ ప్రభుత్వంతో ఒప్పందం చేసుకుంది. భారతి ఎయిర్‌టెల్‌ స్వల్పలాభాలతో ముగిసింది. కంపెనీ ట్రాయ్ కు తన కొత్త వీడియో నెట్‌వర్క్‌ కోసం అనుమతులు కోరుతూ దరఖాస్తు చేసింది. సెన్సెక్స్‌లో ఇతరత్రా ఎ బిబి 4శాతం దిగజారింది. కంపెనీ మొదటిత్రైమాసికంలో ఆర్డర్లు తక్కువ ఉన్నాయి. ఒకటిశాతం తగ్గాయి. గతఏడాది 1830 కోట్లుగా ఉన్నాయి. కంపెనీ 1856 కోట్ల మేర 2015లో ఆర్డర్లు సాధించింది. భారత్‌ఫోర్జ్‌ ఏడుశాతం పెరిగింది. కంపెనీ బోయింగ్‌ నుంచి 777ఎక్స్‌ టైటానియంఫోర్జింగ్‌ సరఫరాకు ఆర్డరుసాధించింది. ముడిచమురు ధరలతో గ్లోబల్‌మార్కెట్లు కొంత కోలుకున్నాయి. స్వల్పంగా పెరిగిన ముడిచమురు ధరలు భారత ఈక్విటీమార్కెట్లపై కూడా ప్రభావం చూపించాయి. మారుతిసుజుకి నాలుగో త్రైమాసిక ఫలితాలు కూడా కొంతమార్కెట్లకు మద్దతునిచ్చిం దని కొన్ని ఎంపికచేసిన రంగాల్లో కొంతమేర సెంటి మెంట్‌, రికవరీ కనిపించిందని ఏంజెల్‌బ్రోకింగ్‌ ఫండ్‌ మేనేజర్‌ మయూరేష్‌ జోషి వెల్లడించారు.